Værkets  titel er "Udslidt" og viser den tragiske hændelse, at en gammel mand er  segnet om på marken. En yngre kvinde sidder ved hans side og råber på  hjælp. Titlen og fortolkningen af værket bærer i retningen af, at  der er tale en om uafhjælpelig og kort proces.  Tilblivelsestidspunkt Maleriet er dateret 1889, i 1834 og 1863 skildrede Honoré Daumier og Edouard Manet i henholdsvis Rue Transnonain og Den døde Toreador en død mand liggende i samme position.  Kunstner H.A. Brendekilde er født i landsbyen Brændekilde   og fik her og via sine ophold på Rågelund hos gårdejer Lars Ebbesen i  efteråret 1882 og somrene 1883 til 1885 kendskab til livet på landet  efter .  Motiv Motivet  er en stor mark, med et par gårde i baggrunden, marken er jordet og  stenet. Maleriet har en forholdsvis høj horisont, næsten som i mange af Rings  malerier. Nøjagtig samme motiv brugte Brendekilde også i Stensamlere, udateret, men her står "manden" op og et par kvinder ses bag ham.  Modtagelse Udslidt  fik et præg af politisk debatindlæg i avisartikler. Der var dog  forskellige opfattelser af billedet, nogle så det som en kunstnerisk  triumf, andre som et mislykket forsøg på at skildre en tragisk hændelse  og andre igen det som propaganda mod kapitalismen.  Komposition Diagonalerne  i billedet skærer gennem kvindens bryst i billedets midte. Diagonalerne  og de lodrette og vandrette midterlinjer skærer kvindens hoved, mund,  arme og hænder og mandes mund, arme og den ene træsko.